ශිෂ්‍ය භික්‍ෂුන් වහන්සේලා පස්නමකගෙන් සමන්විතව සම්මා සම්බුදුරජාණන් වහන්සේ විසින් එදා බරණැස ඉසිපතනාරාම මිගදායෙන් ඇරැඹි සදහම් දායාදය ලොවට ගෙනයාමේ උතුම් චින්තනයට අනුව සකසා ගෙන ඇති ඔබවහන්සේගේ ආදර්ශමත් පැවිදි දිවිපෙවත, මහා සංඝරත්නයට මෙන්ම ගිහි සමාජයට ද මනා පිටිවහලක් වන බව මේ අවස්ථාවේ දී මම මහත් ගෞරවයෙන් යුතුව සිහිපත් කර සිටිමි.හෙළ දෙරණේ ප්‍රෞඪත්වයත්, සංස්කෘතියත් සුරක්‍ෂිත කරලමින් අර්ථාන්විත පැවිදි දිවියක් ගත කරනු ලබන අතිගෞරවාර්හ උඩුගම ශ්‍රී ධම්මදස්සී රතනපාල බුද්ධරක්ඛිතාභිධාන මහානායක මහා ස්වාමින්ද්‍රයාණන් වහන්සේට ගිහි පැවිදි සහයෝගය, වගකීම්, ගෞරව නම්බුනාම නොඅඩුව ලබමින්, තෙරුවන් සරණින්, උතුම් දළදා වහන්සේගේ අනුහසින්, සියලු සම්‍යක් දෘෂ්ටික දෙවි දේවතාවුන් වහන්සේලාගේ රැකවරණින්, නිදුක් නිරෝගීව, තවත් චිරාත් කාලයක් ශ්‍රී සම්බුද්ධ ශාසනය ඒකාලෝක කිරීමට අවශ්‍ය කායික හා මානසික ශක්තිය ලැබේවා...!